Trens de Catalunya > Xarxa de via ampla > XC02.Línia Barcelona - Girona - Portbou > Palautordera\ncodi estació: 79103\nEsquema de vies de l'estació actual de Palautordera [ampliar]\nL’estació de Palautordera (PK 153,3 de la línia Tarragona-Barcelona-Portbou) es troba a al sud de Santa Maria de Palautordera, a uns 3 km del nucli urbà i a prop de la carretera BV-5301, a la comarca del Vallès Oriental. El tren va arribar a Palautordera l’1 de setembre de 1860, amb l’entrada en servei de la línia entre Granollers i la Rambla de Santa Coloma (actual Maçanet Massanes). El 1898 les instal·lacions de Palau (com es denominaven aleshores) van ser absorbides per la Compañía del Ferrocarril de Madrid a Zaragoza y Alicante (MZA). L’edifici de viatgers de l’estació de Palautordera es va construir el 1925, després de moltes converses entre l’Ajuntament i la MZA. El 1941 l’estació es va integrar a RENFE. Cap a l’any 1950 es va construir un moll de mercaderies, que servia sobretot de magatzem de carbó. El 1958 es va electrificar la línia. L’estació disposava de les dues vies generals, una desviada al costat nord i diverses vies, que donaven servei també a l’antic moll de mercaderies. El 1988 un incendi va destruir l’interior de l’edifici de viatgers i des d’aleshores funciona com a baixador, sense venda de bitllets. El 2005 Palautordera passava a dependre d’adif i el 2010 es construïa un nou pas inferior entre andanes i es recreixien aquestes. El 2014 adif va cedir a l’Ajuntament l’edifici de viatgers, que es preveu destinar-lo a un Centre d’Informació i Promoció Turística del municipi com a porta d’entrada al Massís del Montseny, Parc Natural i Reserva de la Biosfera de la Unesco, i altres usos vinculats a l’explotació ferroviària, com sala d’espera per als usuaris, informació i venda de bitllets.\nL’estació de Palautordera actual disposa únicament de les dues vies generals (vies 1 i 2). Hi ha dues andanes laterals a les vies generals en una longitud de 200 metres a cota 68 cm, disposant una d'aquestes d'una marquesina- refugi estàndard per a refugiar els viatgers. Les andanes es troben comunicades a través d'un pas inferior amb accés per escales fixes i rampes accessibles. L’edifici de viatgers es troba a l’esquerra de les vies i és de dues plantes, si bé actualment roman tancat i presenta un estat lamentable. Completen les instal·lacions de l'estació, l’antic moll de mercaderies, una zona d'aparcament i una sots-central elèctrica.\nTren procedent de Sant Celoni entrant a Palautordera per via 1 (març 2017) La doble composició de Civia segueix trajecte cap a Llinars, Barcelona i Aeroport (març 2017) El tren segueix trajecte per la línia R2 nord a la sortida de Palautordera (març 2017) Vies i andanes laterals a l'actual baixador de Palautordera (març 2017)\nRampa d'accés al pas inferior des de l'andana de la via 2 (març 2017) Pas inferior entre andanes (març 2017) Rampa d'accés al pas inferior des de l'andana de la via 1 (març 2017) Vies i andanes laterals, amb l'antic edifici de mercaderies al fons (març 2017)\nL'estació no disposa de venda ni de validació de bitllets (març 2017) Façana lateral del deteriorat edifici de viatgers de Palautordera (març 2017) Façana a la població de l'edifici de viatgers, totalment tapiat (març 2017) Una altra vista de les andanes, que es van recréixer i tenen mobiliari nou (març 2017)\nUnitat 447 per la recta costat Sant Celoni abans de Palautordera (març 2017) La 447-181 passant a tota velocitat pel baixador amb un servei de la línia R11 (març 2017) El tren regional de la línia R11 procedent de Portbou passant per Palautordera (març 2017) Unitat 447 adaptada a PMR de la línia R11 seguint cap a Barcelona Sants (març 2017)\nDues unitats Civia, amb la 465-239 i la 465-264 arribant a Palautordera procedents de l'Aeroport en servei R2 nord (març 2017) Fent parada a Palautordera (març 2017) Doble d'unitats Civia a la via 2 de Palautordera (març 2017) Els trens Civia dirigint-se cap a l'estació final del recorregut per la R2 nord: Sant Celoni (març 2017)s\nUnitat sèrie 449 amb un MD de la línia R11 de Barcelona a Portbou (març 2017) Passant per Palautordera sense fer-hi parada (març 2017) Seguint cap a Sant Celoni, Girona, Figueres i Portbou (març 2017) Rètol de l'estació de Palautordera i edifici de viatgers (març 2017)\nRampa d'accés al pas inferior entre andanes (març 2017) Andana de la via 2, tot i que la senyalètica encara posi via 1 (març 2017) Accés a l'estació pel costat sud, on es pot enllaçar amb el bus (març 2017) Parada del bus que uneix l'estació amb els pobles de l'entorn de Palautordera (març 2017)\nUnitat Civia 465+463 procedents de Sant Celoni arribant a Palautordera (març 2017) Els trens Civia a la R2 nord fent parada a Palautordera (març 2017) El tren de Rodalies estacionat a la via 1 de l'estació (març 2017) Seguint cap a Llinars del Vallès amb un tren de la línia R2 nord (març 2017)\nUnitat 451-005 i 451-001 fent parada a Palatordera en un servei de la línia R2 (setembre 2008) El tren de dos pisos sortint cap a Sant Celoni, on finalitzarà trajecte (setembre 2008) Edifici de viatgers i marquesina (setembre 2008) Zona d'aparcament no regulada, ben plena de cotxes (setembre 2008)\nL'edifici de viatgers de Palautordera està tapiat i en un estat deplorable (setembre 2008) Això se suposa que era una validadora de bitllets (setembre 2008) Edificació auxiliar també en penós estat que havia acollit els lavabos (setembre 2008) Unitat 440 de Mitjana Distància cobrint un servei Portbou-Barcelona (setembre 2008)\nLa unitat 440-193 surt a tota velocitat cap a Granollers i Barcelona (setembre 2008) Unitat 440-151 en un servei de Barcelona a Cervera de la Marenda (setembre 2008) Unitat 465-202 procedent de Vilanova i la Geltrú arribant a Palautordera (setembre 2008) Encreuament de trens de rodalies (setembre 2008)\nUnitat Civia estacionada a la via 1 amb problemes evidents de gran diferència de nivell entre el tren i l'andana (setembre 2008) Doble composició d'unitats elèctriques de la sèrie 448 en un servei Catalunya Exprés (setembre 2008) Sortint cap a Sant Celoni, Girona i Figueres (setembre 2008) Parada per enllaçar amb l'autobús d'aportació de l'estació (setembre 2008)\nAquest microbus acosta els usuaris a les poblacions de l'entorn (setembre 2008) Tren Civia 465-202 a punt de fer parada a Palautordera (setembre 2008) Unitat Civia de 5 cotxes en un servei a la línia R2 de St.Celoni a Vilanova i la Geltrú (setembre 2008) Sortint cap a Llinars del Vallès (setembre 2008)\nUnitat 451-009 arribant a Palautordera. En el moment de la foto s'estava realitzant un canvi de la senyalització lluminosa (setembre 2008) Sortint cap a Sant Celoni (setembre 2008) Tren de mercaderies Grisén-Cervera de la Marenda passant per Palautordera (setembre 2008) La 269-057 és l'encarregada de donar tracció al mercaderies (setembre 2008)\nEl tren amb vagons de portes lliscants de Transfesa surt cap al nord (setembre 2008) Doble composició d'unitats 448 cobrint un servei Ca2 a Figueres (setembre 2008) La 451-010 i la 451-006 acoblades a punt de fer parada a Palautordera (setembre 2008) Doble composició d'unitats 447 i un tren de dos pisos es saluden a l'estació (setembre 2008)\nUna 440 en un servei de Mitjana Distància és a punt per Palautordera (setembre 2008) Talgo Mare Nostrum Cartagena-Montpellier circulant amb retard per l'estació de Palautordera (setembre 2008) La 252-058 remolca el tren Talgo internacional cap a França (setembre 2008) Cua del Talgo VI, que no pararà fins a Girona (setembre 2008)\nL'edifici de viatgers de Palautordera, en un estat més que lamentable (juliol 2004) Un tren de dos pisos afluixant la marxa per parar a Palautordera (juliol 2004) Encreuament de dues unitats 451 a l'estació palauenca (juliol 2004) La unitat 451-001 surt cap a Vilanova i la Geltrú (juliol 2004)\nEl tren de dos pisos 451-010 a punt de sortir cap a la seva estació final: Sant Celoni (juliol 2004) La via a Palautordera vista de ben a prop (juliol 2004) Catalunya Exprés baixant a tota velocitat cap a Barcelona-Sants (juliol 2004) 448 reformada passant per l'estació (juliol 2004)\nDues unitats 447 a Palautordera (juliol 2004) El mateix tren sortint direcció Sant Celoni (juliol 2004) Unitat 451 arribant a l'estació. Observeu la catenària: s'estan canviant els suports (juliol 2004) 451 i edifici de Palautordera (juliol 2004)


Pa de Proceli i Beiker amb preferment | MassaMassa\n12 Desembre, 2015 13 Desembre, 2015 ~ panyellam\n150 g preferment de pa especial\nHe tret el preferment de la nevera una hora abans de fer la massa.\nHe dividit els ingredients en dos per que la Thermomix pogués amassar be les quantitats. He posat els líquids a 40º, he afegit la farina, he barrejat be i he incorporat el preferment. Després ho he amassat uns 3 minuts, afegint la sal a l’últim moment. Finalment he unit les dues masses i les he amassat juntes amb les mans.\nUn cop ben unides, he posat la massa en un bol i l’he guardat a la nevera, ben tapada amb film transparent, on ha estat un total de 15 hores.\nHe format els panets amb la massa freda i les mans humides, els he posat a la baguettera i els he tingut fora de la nevera unes 2 hores. No han crescut. Els he pintat amb oli i he fet un tall de punta a punta amb la punta d’un ganivet afilat mullat. Mentrestant he escalfat el forn a 200º, amb un recipient a la base ple de pedres volcàniques, com el de la foto:\nQuan el forn ha arribat als 200º, he posat la baguettera amb els panets sobre la reixeta del mig i he afegit aigua bullint al recipient amb pedres tancant la porta ràpidament per que el vapor no s’escapés. He baixat la temperatura a 180º i als 15 minuts he tret del forn el recipient amb pedres, per que només convé generar vapor al principi. Els panets havien crescut molt lleugerament. Han continuat dins del forn a 180º i poc a poc han augmentat el volum. Uns 45-50 minuts al forn en total. Es nota que estan cuits quan es desenganxen sols de la baguettera i sonen a buid quan els fas copets a la base.\nUn sabor i una textura molt bons!\n< Previous Taronges confitades\nNext > Canelons


actualitat | Llavors Orientals | Pàgina 2\nLlavors Orientals és una associació per la recuperació i reproducció de llavors antigues locals del Vallès Oriental\ngent de llavors\nnosaltres als medis\ncomanda de planter\nfira del tomàquet\nlliga’t a la terra\nComanda de planter de tomàquet\nTenim apunt la comanda de planter de tomàquet\nCom totes les primaveres, us oferim planter ecològic de tomàquet de varietats locals. El podreu recollir en el marc de la fira Lliga’t a la Terra (22 d’abril de 2017), a santa Eulàlia de Ronçana.\nReserveu les vostres comandes amb antelació, així obtindreu totes les varietats que desitgeu i podrem calcular millor la previsió de llavors de cada varietat que estem a punt de plantar.\nPublicat el 8 febrer, 2017 per moon\nJornades Llaurant Barcelona\n28 d’octubre de 2016. Jornades Llaurant Barcelona\n"Polítiques alimentàries: del full de ruta a la creació d'un Consell Alimentari"\nEn el marc del procés “Llaurant Barcelona” de foment de polítiques alimentàries a nivell municipal, us convoquem a aquestes jornades que tindran lloc el divendres 28 d’octubre al recinte Fabra i Coats (San Andreu, Barcelona). Aquestes jornades tenen l’objectiu de fer una discussió conjunta sobre polítiques alimentàries i explorar la viabilitat i modalitats d’un Consell Alimentari a la ciutat de Barcelona. A falta d’acabar de concretar el programa definitiu, que esperem poder-vos enviar al llarg dels propers dies, us convidem a guardar-vos el dia 28 d’octubre per tal d’assistir a aquesta trobada.\nPer altra banda, amb la finalitat de promoure els circuits de Sobirania Alimentària i visualitzar experiències existents (o en projecció), està previst donar suport a les 4 iniciatives ciutadanes més transformadores i que estiguin relacionades amb el circuit agroecològic de Barcelona. Aquest suport es farà en format de premis per valor de 1.250 euros. Per participar cal enviar un vídeo (màxim 5 minuts) abans del 15 d’octubre on es presenti la iniciativa i es relati el seu potencial transformador. Més informació sobre les bases i els requisits dels premis aquí: www.llaurantbarcelona.info/premis.\nNo dubteu a fer arribar aquesta convocatòria a qui us sembli adient. Si teniu qualsevol dubte, podeu adreçar-vos a llaurantbarcelona@soberaniaalimentaria.info.\nPublicat el 3 octubre, 2016 per moon\nFira a Navata, 9 d’octubre\nFira a Navata, diumenge 9 d'octubre\nPublicat el 1 octubre, 2016 per moon\n23-24 juliol. VII FIRA DEL TOMÀQUET\n23-24 juliol. VII fira del tomàquet. Programa\nPublicat el 3 juliol, 2016 per moon\n23-24 de juliol. Tallers a la Fira del tomàquet\nEls tallers de Llavors Orientals a la VII Fira del tomàquet. 23-24 de juliol\nDissabte 23 de juliol, 19h,\nHort de l'Espelt - Molí d'en Vendrell\nDissabte 23 i diumenge 24, 11.15h,\nPublicat el 1 juliol, 2016 per moon\n8 de juliol. Trobada d’escoles hortelanes del Vallès\n8 de juliol. Trobada d'escoles hortelanes del Vallès\nPublicat el 20 juny, 2016 per moon\n24 de maig. Jornades tècniques\nLes lleguminoses: una revolució gastronòmica pendent?\n24 de maig a Santa Coloma de Gramanet\nPublicat el 18 maig, 2016 per moon\t| Deixa un comentari\nLes llavors de Svalbard\nEl Pais Setmanal visita Svalbard\nPublicat el 9 maig, 2016 per moon\n13-16 de maig. Espai d’Agroecologia a la fira de Sant Isidre de Cardedeu\nLlavors Orientals participa en l’espai d’Agroecologia de la fira de Sant Isidre de Cardedeu. Tenim parada i molts temes per compartir, xerrades, tastos… Us hi esperem!\n16 abril: Lliga’t a la Terra\nPublicat el 7 abril, 2016 per moon\nNotícies Selecciona el mes març 2022 abril 2020 març 2020 juliol 2019 març 2019 gener 2019 juliol 2018 abril 2018 febrer 2018 gener 2018 novembre 2017 juliol 2017 juny 2017 maig 2017 abril 2017 març 2017 febrer 2017 gener 2017 desembre 2016 octubre 2016 juliol 2016 juny 2016 maig 2016 abril 2016 març 2016 febrer 2016 gener 2016


Xerrada sobre Eficiència energètica Xerrada sobre Eficiència energètica | Centre Cívic Ateneu Fort Pienc\nHome Notícies Xerrada sobre Eficiència energètica\nEl proper divendres 23 de febrer a les 18 h pots apuntar-te a la Xerrada-taller sobre eficiència energètica.\nCom funciona el mercat energètic, l’energia, les dinàmiques de consum energètic?Com podem estalviar energia i diners optimitzant les factures? Vine a conèixer bons hàbits energètics i quins drets tenim com a ciutadans (què puc fer si tinc un avís de tall de subministrament, entre d’altres). També coneixerem el PAE i els serveis que ofereix així com t’assessorarem de forma individual en temes d’eficiència energètica a la teva llar.\nActivitat a càrrec de Carrega’t d’energia i d’un agent energètic del PAE.


El 23 de febrer, en la seu del Col·legi major rector Peset, l’Agència Valenciana Antifrau va participar en el marc de l’XI Festival de Cinema i Drets Humans, Humans Fest 2020, amb l’acompanyament del director d’aquesta edició del festival Samuel Sebastian. Enguany, el certamen té com a lema la corrupció, i ha comptat amb la difusió del documental “Corrupció. Organisme Nociu” i posterior taula redona, amb la presència del director de l’Agència Joan Llinares, la directora d’Assumptes Jurídics de l’Agència Teresa Clemente, el magistrat Joaquim Bosch i Teresa Soler, de la productora Pandora Box TV que va realitzar el documental. La taula redona va ser moderada per Ana Maria Fuertes de la Fundació per la Justícia, institució organitzadora del Festival juntament amb altres institucions valencianes.\nLa difusió del documental i taula redona varen tractar temes actuals i essencials per a la nostra societat, tal com el concepte de protecció al denunciant i els seus drets, l’abús de poder, el clientelisme, el finançament dels partits polítics, els costes de la corrupció, les mesures de prevenció i la seua adopció per part dels partits polítics. Així mateix, es va debatre al voltant de la importància de la societat civil i l’educació en la lluita contra la corrupció, i la necessitat de no legitimar la corrupció mitjançant el vot de l’electorat.\nReunió del director de l’Agència Valenciana Antifrau, Joan Llinares, amb la Consellera de Participació, Transparència, Cooperació i Qualitat Democràtica, Rosa Pérez Garijo.


Fiança de 720 milions a una organització de narcotraficants | Catalunya | EL PAÍS Catalunya\nFiança de 720 milions a una organització de narcotraficants\nEl líder del grup va crear una empresa de cosmètica per blanquejar els beneficis de la cocaïna. Només en un any hi va invertir 13 milions\nUna jutge de Barcelona ha imposat una fiança de 720 milions d'euros a 15 presumptes membres d'una organització de narcotraficants que amagaven en una nau de Viladecans (Barcelona) 320 quilos de cocaïna. El presumpte líder del grup, el colombià Juan Carlos Duarte, va crear una empresa de cosmètica —Rang Spain— per blanquejar els beneficis de la importació de cocaïna a través del port de Barcelona: només el 2016, va invertir 13 milions en la companyia. Disposar d'una empresa li va permetre, a més, llogar la nau de Viladecans que servia com a amagatall per a la droga.\nDuarte va fundar Rang Spain com a inversor únic a la fi de 2015, encara que va situar com a administradora “formal” la seva parella, segons la interlocutòria de la jutgessa que dona per conclosa la investigació i l’envia a judici. L'organització va llogar, a més, un pis molt prop de la nau, al carrer Antonio Machado, la qual cosa els permetia tenir-la vigilada en tot moment. Una dona es va prestar a llogar-lo a canvi de diners. “Amb el pretext de dur a terme la neteja i condicionament” del local, el narcotraficant va encarregar a tres subordinats que “contractessin els serveis d'un mexicà expert a modificar vehicles i construir habitacles ocults en habitacions”.\nL'expert és Raúl García Chi. Va arribar a Barcelona el gener de 2016 i va romandre sis dies amb les seves nits a la nau industrial, segons van constatar les vigilàncies policials. Va construir dos habitacles en els despatxos de Duarte, sota la finestra. Quatre mesos més tard, durant els registres, la policia va comprovar per què García Chi és un dels millors en el seu terreny: a l'habitacle s'hi accedia, recorda la jutgessa, “accionant un polsador motoritzat ocult sota el paper pintat”. Allà van aparèixer 149 paquets de cocaïna, amb els símbols d'una corona i d'un toro. Els 320 quilos ocults tenen un valor estimat al mercat de 11,2 milions.\nEl mexicà també va construir habitacles ocults en una flota de vehicles (12 cotxes i dues motos) amb els quals la banda va traslladar la droga fins a la nau. En alguns casos, els habitacles estaven sota l'ancoratge de la porta i s'obrien amb una sirga oculta a l’entapissat. En uns altres, se situaven sota els seients posteriors i podien obrir-se mitjançant uns interruptors situats al maleter. Com passava amb el pis, els cotxes es posaven a noms de terceres persones, incloses dones sense carnet que “s’hi prestaven a canvi d’una compensació econòmica”.\nLa fiança és de 48 milions per a cadascun dels membres del grup, processats pels delictes d'organització criminal i tràfic de drogues. Alguns tenien vincles personals entre si (marit i dona, pare i fill). Però Duarte n’era el líder. Ell (o algun dels seus homes de confiança) venia la cocaïna a altres grups criminals més petits, com han constatat les vigilàncies. El colombià va vendre droga al grup liderat per Rafael Brand a la cantonada dels carrers Balmes i Diputació, a Barcelona, i també a l’Illa Diagonal. Les “recarregues” —compravenda de drogues— es produïen fins a dues i tres vegades per setmana. Quan Duarte no hi acudia, els seus homes anaven a lliurar-li els diners després de la transacció a casa seva, a prop de la serra de Collserola. En el registre d'aquesta casa, la policia va trobar 1,9 milions d'euros —repartits a diverses habitacions i “en feixos de diferents quantitats”— i 10 rellotges de luxe.\nL'organització també va temptejar el cultiu de marihuana. Va llogar per a això un habitatge a La Bisbal del Penedès (Tarragona), on els agents van trobar 523 plantes. L'home al nom del qual estava llogada la casa va explicar per telèfon el seu temor al fet que altres el fiquessin “en un embolic” i va constatar que tot anava sobre rodes: “Els enciams han crescut”.\n3VídeoLas mejores películas de 2017, según Carlos Boyero\n4Vídeo‘Agua cruda’, el peligroso y caro capricho de Silicon Valley\n6Vídeo¿Las campanadas que nadie vio?: Castilla y León consigue un 0% de ‘share’\n8VídeoLa tormentosa relación de Nahir Galarza y el joven al que mató de dos disparos\n6Não como carne e nunca comi carne, nasci vegano\n727% dos franceses usam a mesma cueca de novo: veja o que acontece ao fazer isso\n8Galeria de fotosNova York declara emergência pela chegada da “bomba ciclônica”\n4La crida de la tribu\n5La Generalitat recapta 4 milions amb multes a pisos turístics\n7L’Estat retalla 780 milions de finançament a Catalunya


Ple de l'Ajuntament de l'1 de setembre | Vandellòs i l'Hospitalet de l'Infant | Partit dels Socialistes de Catalunya\nPle de l'Ajuntament de l'1 de setembre\nActualitzat: 10/9/2016 a les 16:53\nCreat: Divendres, 9 de Setembre\nEl dijous 1 de setembre de 2016 es va reunir el Ple de l'Ajuntament de Vandellòs i l'Hospitalet de l'Infant. Es van tractar els assumptes següents:\nPlec per a l’adjudicació de les obres del centre assistencial de Vandellòs\nAmb els vots favorables dels regidors de l’equip de govern (6 PSC i 1 FIC), dels 3 regidors de CiU i de la regidora del PP i amb l’abstenció dels 2 regidors d’ERC, el Ple de l'Ajuntament va acordar l’aprovació inicial del plec de clàusules que ha de regir l’adjudicació de les obres de reforma del centre assistencial polivalent de Vandellòs.\nAquest plec de clàusules estarà en exposició pública durant un període de 20 dies, en que es podrà presentar al·legacions.\nLes obres al centre assistencial polivalent de Vandellòs es realitzaran per a traslladar a la planta baixa del edifici, el consultori mèdic i per a ubicar a la primera planta, el centre de dia i la residència de la gent gran, que disposarà de dormitoris dobles per a donar cabuda a 12 residents. El pressupost dels treballs a realitzar és de 237.000 euros.\nEl centre de dia de Vandellòs va entrar en funcionament a l’abril de 2012 i disposa de 20 places. Quan les obres incloses al plec de clàusules ara aprovat estiguin finalitzades, també disposarà de 12 places de residència.\nPlecs de clàusules dels concerts per a la gestió integral de cadascun dels dos centres de dia de l’Ajuntament\nEl Ple, va acordar per unanimitat l’aprovació inicial dels dos plecs de clàusules que han de regir les adjudicacions dels concerts per a la gestió integral del centre de dia de Vandellòs i del centre de dia de l’Hospitalet de l’Infant, dels que és propietàri l'Ajuntament.\nEls dos plecs de clàusules aprovats estaran en exposició pública durant un període de 20 dies, en que es podrà presentar al·legacions.\nEl Ple va aprovar per unanimitat les bases del programa municipal de subvencions per a l’ensenyament del curs escolar 2016-2017.\nLes principals novetats són: que els llibres de 4rt d’ESO també estaran inclosos al programa de reciclatge de llibres de text i que la nova línia d’ajudes al transport per als alumnes de Cicles Formatius que s’hagin de desplaçar fora del municipi per poder cursar els seus estudis, s’estén fins als 29 anys.\nTambé es van aprovar per unanimitat els preus públics de les llars d’infants i de l’escola municipal de música, als que no s’aplica cap increment i queden igual que el curs anterior.\nEl Ple va aprovar per unanimitat el nou pla local de joventut.\nAquest pla s’ha elaborat a través d’enquestes directes als joves del municipi, reunions i taules de participació amb les entitats juvenils i els col·lectius que, de manera transversal, tinguin algun àmbit d’afectació a les persones del municipi que tenen entre 12 i 35 anys. Té quatre anys de vigència. Consisteix en un apartat demoscòpic que reflecteix la situació, interessos i necessitats dels joves del municipi per establir un diagnòstic general de quines són les línies d’actuació que cal aplicar a les polítiques de joventut. De les enquestes, se’n desprenen dades d’interès i mancances, que aconsellen que en els propers quatre anys les polítiques de joventut han d’anar orientades cap a l’educació en la salut i emocional i l’habitatge.\nOrdenança de serveis a la comunitat\nEl Ple va acordar per unanimitat l’aprovació inicial de l’ordenança de serveis en benefici de la comunitat.\nL’ordenança estarà en exposició pública durant un període de 30 dies, en que es podrà presentar al·legacions.\nLa nova ordenança respon a la situació de crisi econòmica, que ha comportat que algunes persones no puguin pagar les multes i sancions de l’Ajuntament. Per a facilitar que aquestes persones puguin compensar el perjudici que provoca la infracció, es preveu plans de formació o la prestació d’un servei determinat a la comunitat d’una durada que estigui en consonància amb la gravetat de la infracció que hagin comès.\nAmpliació de la Plaça Doctors Gil Vernet\nEl Ple va aprovar per unanimitat adjudicar les obres d’enderroc de l’edifici de Cal Guirro i d’ampliació de la Plaça Doctors Gil Vernet de Vandellòs a l’empresa Construccions Jordi Riera, per un import de 162.000 euros i un termini d’execució de 4 mesos.\nEs va donar compte al Ple de l’Ajuntament: dels l’informes d’Intervenció en relació al pagament de factures corresponents al primer i segon trimestre de 2016, que l’Ajuntament ha facilitat a l’Administració de l’Estat; dels decrets d’Alcaldia d’àmbit genèric, així com dels decrets de personal signats des del 20 de juny fins al 19 d’agost de 2016.\nPer unanimitat, el Ple va aprovar la ratificació dels acords de la Junta de Govern local, del 15 de juliol de 2016 envers l’aprovació de l’adhesió al Pla extraordinari d’assistència financera local 2016 i del 20 de juliol de 2016 envers l’aprovació del Pla d’acció per l’energia sostenible (PAES).\nAmb els vots favorables dels 6 regidors de l’equip de govern, dels 2 regidor d’ERC i de la regidora del PP i l’abstenció dels 3 regidors de CiU, el Ple va acordar l’aprovació inicial de l’expedient de modificació número 4 del pressupost de despeses de 2016.\nL’expedient aprovat estarà en exposició pública durant un període de 15 dies, en que es podrà presentar al·legacions.\nMantenint el mateix import del pressupost i mitjançant baixes i altes, es modifiquen els imports d’aquelles partides que s’han d’ajustar a les necessitats actuals de despesa. L’import global de les modificacions aprovades es de 189.319 euros.\nMoció sobre el servei ferroviari de rodalies\nEl Ple de l’Ajuntament va aprovar per unanimitat una moció conjunta del PSC, CiU, ERC i la FIC en la que, després d’un estiu ple d’incidències en la xarxa de trens de Catalunya, amb una especial gravetat en la línia R-16 que passa per l’Hospitalet de l’Infant, es demana al govern espanyol i a ADIF un servei de rodalies de qualitat i el traspàs de la xarxa a la Generalitat de Catalunya.\nL'objectiu és aconseguir que no es repeteixin imatges com les d’aquest estiu, quan en més d’una ocasió, els trens s’han quedat aturats a la via durant hores deixant atrapats i tirats a centenars de passatgers.\nLa regidora del PP va aprovar la moció, però va fer constar en Acta que no compartia la petició que es fa al punt quart, on es demana el traspàs de la xarxa de rodalies a la Generalitat de Catalunya.\nEs va donar compte al Ple de l’acord de la Junta de Govern de 27 de juliol de 2016 per sol·licitar la inclusió del municipi al PUOSC 2016-2017 i dels preus aprovats per la Junta de Govern per les activitats culturals de l'estiu 2016, les activitats d'estiu dels joves i per la Festa Major de Sant Roc 2016.\nL’Alcalde va informar que el dia 19 de setembre es convocaran reunions amb els veïns del municipi per a iniciar el procés participatiu del Pressupost de 2017.\nEn relació al deficient servei ferroviari que hem patit aquest estiu, l’Alcalde va informar de l’escrit que ell va enviar al Ministre de Foment en funcions, senyor Català, del que també li va enviar còpia al Conseller Rull.\nTambé en relació a les infraestructures ferroviàries que afecten al nostre municipi, l’Alcalde va informar de les preguntes parlamentaries dirigides al Ministeri de Foment que el Diputat per Tarragona Joan Ruiz, en representació del Grup Socialista, ha presentat al registre del Congrés dels Diputats en l’actual legislatura.\nEs van atendre les preguntes i els precs que van fer els grups municipals de l’oposició.\nLlastres Serveis Municipals, S.L.\nEls membres del Ple de l’Ajuntament, costituïts com a Junta General d’Accionistes de l’empresa Llastres Serveis Municipals, S.L., van aprovar per unanimitat les activitats i els preus tardor/hivern 2016-2017.\n(Adjuntem dos vídeos: un, amb la valoració de la portaveu del grup socialista Cristina Borràs i l'altre amb la informació del Ple de l'Ajuntament, emesa per TVV)


Inici Batalla monumental El recinte emmurallat de Cervera: els punts imprescindibles\nRepassem el que no us podeu perdre quan visiteu un dels deu monuments que es batran a 'Batalla monumental', el concurs que escollirà el nou monument favorit dels catalans\nVíctor Farradellas i Arnau Cònsul\nEl recinte emmurallat de Cervera és un dels deu monuments que competeixen a la segona temporada de Batalla monumental, el concurs de TV3 que escollirà el nou monument favorit dels catalans. El segon episodi, que s'emetrà dijous 20 de gener a les 22.45 h, enfrontarà les muralles de Montblanc i de Cervera en la Batalla de muralles. El guanyador el decidirà l'audiència, que podrà votar a les xarxes socials del programa: Facebook, Twitter i Instagram.\nMuralles de Cervera CCMA\nLa gran muralla que circumda la capital de la Segarra es va construir entre els segles XIV i XV per ordre de Pere III el Cerimoniós, dins del procés de fortificació de les principals poblacions del Principat durant la guerra contra Castella. El recinte emmurallat actual en va substituir un de més antic del segle XIII, que havia quedat en desús quan els veïns havien construït balconades per unir les cases amb els horts enganxats al mur defensiu. Gairebé tres quilòmetres de muralla, amb una alçària d’entre deu i dotze metres, encerclaven originalment una superfície de prop de 200.000 m2 dividida en dos sectors, situats al nord i al sud de la plaça de Santa Anna. Avui es conserva el perímetre que envolta el carrer i la plaça Major. Una vintena de torres, deu portals d’accés i un fossat de vuit metres completaven la fortificació.\n2 El carrer Major i els seus edificis emblemàtics\nCarrer Major de Cervera Marc Celeiro - Wikimedia Commons\nNo exagerem si diem que el patrimoni de Cervera és especialment significatiu: té 11 monuments declarats Bé Cultural d’Interès Nacional! Ja sigui pel seu valor històric, artístic o arquitectònic, a través d’ells, així com de la resta d’estructures del nucli urbà, els visitants poden dibuixar gairebé mil anys d’història.\nUna bona manera de començar la visita és recórrer el carrer Major, on se succeeixen diversos edificis emblemàtics. Al número 15, hi trobareu l’antic Hospital de Sant Joan de Jerusalem, del segle XII. D’entrada se us farà estrany, perquè als baixos hi ha instal·lat el Museu del Blat i la Pagesia, però un petit detall delata el llegat dels antics Hospitalers: una creu de Malta, tradicionalment associada a l’orde.\n3 El conjunt arquitectònic de la Companyia de Jesús\nSi seguiu caminant, atureu-vos al número 64, davant el conjunt arquitectònic de la Companyia de Jesús. És l’edifici amb més transcendència de la ciutat per dos motius. En primer lloc, en aquest indret es van reunir les Corts del 1359, que, presidides per Pere III el Cerimoniós, van servir per acordar la creació de la Generalitat. Un segle més tard, el 1469, Isabel i Ferran, futurs Reis Catòlics, van signar-hi les capitulacions matrimonials.\nAl número 79, hi trobareu un altre edifici vinculat a l’antiga Diputació del General, la casa delmera; fixeu-vos en un dels balcons, on encara figura l’escut de la institució. A tocar mateix us sorprendrà la Casa Joan, amb elements renaixentistes ben a la vista i, una mica més amunt i a l’altra banda, el convent de sant Agustí i la Casa Duran i Sanpere, que conserva el mobiliari original de l’inici del segle XX i avui seu del Museu comarcal.\nCampanar de l'església de Santa Maria de Cervera Paeria de Cervera\nA la plaça Major, el campanar de l’església de Santa Maria, monumental temple gòtic, talla la respiració. Probablement haurem tingut ocasió, abans, de sentir el so de les sis campanes que encara es toquen manualment: la més gran de totes, el Seny Major, data de mitjan segle XV. L’església, construïda a mitjan segle XIV, va completar-se anys a venir amb la construcció d’una cripta el 1588, de la capella del Sant Misteri el 1630 o amb la substitució de la façana, per una de neogòtica, el 1821.\n5 El carreró de les Bruixes\nDes de la plaça també podreu accedir al que queda del primer camí de ronda cerverí: un carreró cobert format el segle XIII quan la construcció de la nova muralla va deixar-lo en desús i les cases del carrer Major van decidir ampliar-se passant-hi, literalment, per sobre. La llegenda diu que les nits de lluna plena les bruixes hi celebraven aplecs. La moderna festa de l’Aquelarre, l’últim dissabte d’agost, li deu el nom i l’esperit.\n6 La Universitat\nUn dels símbols de visita imprescindible a Cervera és la universitat, un imponent edifici d’estil barroc i neoclàssic que ocupa una hectàrea de superfície. Després de la guerra de Successió, Felip V va tancar totes les universitats catalanes i va decidir crear-ne una de nova per controlar l’ensenyament superior. La concessió d’aquest nou centre, que a partir del 1717 substituiria tots els altres, va aportar un gran creixement econòmic, intel·lectual i demogràfic al municipi. Avui, quan s’arriba a la plaça de la Universitat, sorprèn trobar un edifici tan monumental, considerat un dels millors exemples d’arquitectura civil catalana del segle XVIII.\nLes fortaleses de Montsoriu i de Mur, les muralles de Montblanc i Cervera, el Palau de la Música Catalana i la Cripta i Colònia Güell, la cartoixa d'Escaladei i el monestir de Santa Maria de Ripoll, i el Poble Vell de Corbera d'Ebre i el Born Centre de Cultura i Memòria de Barcelona són els deu monuments que competiran durant els set capítols de Batalla monumental. Podeu veure'ls tots en aquest mapa interactiu.\nL'audiència decideix el guanyador de cada setmana votant a través de les xarxes socials del programa: Facebook, Twitter i Instagram. Els cinc monuments finalistes passaran a la gran final, que es disputarà en un programa especial en directe.


Dolors Sabater acusa a Álex Pastor de mentir i l’anima a debatre en públic sobre la seva gestió municipal\n- Guanyem Badalona en Comú defensa amb dades que no hi ha cap servei a l’Ajuntament que no s’estigui prestant i pagant, i que no existeixen factures impagades.\nL’ajuntament de Badalona, en mans del PSC i Cs després de rebre el suport del PP en una moció de censura, va difondre ahir al matí dos comunicats sobre aspectes de gestió municipal. Els comunicats feien referència a “46 milions de serveis sense contractes” i 3,4 milions de “factures impagades” al 2017. Als dos comunicats s’acusava, de manera molt dura, com a responsable de “mala praxis” a l’exalcaldessa fins al juny Dolors Sabater, de Guanyem Badalona en Comú.\nJose Téllez, responsable de l’Hisenda local al govern de Dolors Sabater i avui portaveu de la mateixa formació política que l’alcaldessa, ha defensat la seva gestió durant el mandat del govern d’esquerres. “No poden existir serveis sense contractes. O els contractes estàn vençuts o s’encadenen any rere any, però tots els serveis es fan i es paguen. No generen deute”, ha defensat. Téllez ha recordat que al 2016 el govern de Dolors Sabater ja va denunciar 12 milions de contractes vençuts de l’àrea d’espais públics. Els contractes van vèncer entre 2009 i 2010 durant mandat del PSC i mai es van regularitzar durant el mandat del PP d’Albiol. “A data d’avui el 80% d’aquests contractes ja estan regularitzats o en vies de regularització. Només cal que el govern actual porti la documentació al Ple”, ha dit Téllez.\nEn referència al 46 milions d’euros, l’exregidor d’Hisenda de l’ajuntament de Badalona acusa a l’actual govern municipal de no aclarir el mètode de càlcul. Segons ha dit, les dades estan inflades i manipulades, multiplicant per 4 (que és el màxim d’anys que la Llei permet treure un contracte a concurs) els contractes de serveis que s’encadenen any rere any. Téllez ha explicat que la xifra real és de a 3’5 milions d’euros cada any. “És cert que encadenar contractes del mateix servei any rere any és una pràctica poc transparent que vam heretar dels antics mandats del PSC i el PP”, ha continuat, “però en cap cas és justificable crear alarma als proveïdors inflant la xifra sumant contractes vençuts que es continuen prestant i multiplicant-los per quatre”.\nDe la mateixa manera, Téllez ha defensat que no és cert que existeixen 3,4 milions de factures impagades, com ha dit un diari econòmic i com l’ajuntament ha volgut confirmar en un comunicat. “Són factures que estan en el seu tràmit habitual de pagament però que simplement no han entrat a l'exercici 2017 i passen al següent any. En cap cas generen deute municipal”, ha declarat Téllez. A més, el regidor ha mostrat una gràfica on es pot veure que aquest tipus de factures han baixat un 75% respecte el 2012, quan estaven a prop de 13 milions d'euros. I ha recordat que entre les factures del 2017 s'ha incorporat una sentència judicial valorada en un milió d’euros que s'arrossega des del 2008: “És del tot incorrecte parlar d’‘impagaments a proveïdors’, i el que hauria de fer un Ajuntament és apagar l’alarma creada per un error d’un diari i no llençar llenya al foc i espantar als proveïdors”, ha acabat el regidor.\nEl mateix regidor de Badalona ha difós, a través de xarxes socials, dades i gràfiques que contrasten la defensa de la gestió del govern d’esquerres a la ciutat durant el 2015 i 2018, quan el deute municipal ha estat rebaixat un 22%:\nDolors Sabater vol debatre públicament amb l’alcalde sobre gestió municipal\nSabater ha volgut defensar també la seva gestió al capdavant de l’ajuntament de Badalona i ha acusat a l’actual alcalde de fer servir l’institució local com un comitè de campanya. “Durant tres anys ha estat habitual per part meva i dels meus regidors de fer sessions públiques pels barris per explicar la gestió econòmica de l’Ajuntament. El que ha de fer l’actual govern impulsor de la moció de censura, és deixar d’amagar-se a les xarxes socials i ensenyar quins càlculs i dades disposen, i contrastar-les amb rigor davant la ciutadania”, ha declarat l’exalcaldessa de Badalona.\nDolors Sabater ha animat a l’alcalde a fer un debat públic, obert a la ciutadania, on i quan vulgui, per discutir sobre aquestes i altres dades amb transparència i rigor. “No tinc res a amagar i crec que seria un debat molt pedagògic per la ciutadania. Molt més que difondre quatre dades mal comptades a través de xarxes socials que només causen alarma injustificada”, ha insistit Sabater, que dóna fins diumenge a l’alcalde per donar una data i lloc per al debat.\nL’Ajuntament de Sant Adrià de Besòs liquida les factures pendents del 2011\nDolors Sabater fa balanç de la gestió municipal davant 200 persones i sense la presència de l’alcalde


El futur segons VMware: centre de dades definit per programari, i núvol híbrid - YCOM\nEl futur segons VMware: centre de dades definit per programari, i núvol híbrid\nUn concepte es fonamenta en l’altre i, ambdós junts, formen el que la multinacional anomena les “TIC fluïdes”.\nEl segon dia del VMworld de Barcelona m’ha deixat una idea ben clara o, més ben dit, ho ha fet la insistència de l’empresa organitzadora: el futur dels departaments TIC de les empreses i organitzacions ve marcat per una filosofia d’adaptació constant a un panorama en canvi i evolució constant. És el què des de VMware anomenen les “TIC fluides”.\nUs recordeu d’aquells anuncis de “be water my friend”? doncs la idea és, bàsicament, la mateixa: en el seu curs, l’aigua (mercès a la seva naturalesa líquida) s’adapta als accidents del terreny i, al seu torn, amb una acció lenta però constant, adapta el seu entorn al seu curs (vegi’s el Gran Canó del Colorado).\nEl nou departament TIC de les empreses i organitzacions s’enfronta a un panorama canviant degut a les noves dinàmiques de mercat, l’aparició dels dispositius mòbils, el BYOD (que treballadors i directius portin el seu propi dispositiu a la feina), i l’externalització de certs serveis i, sobretot, infraestructures, que abans l’empresa tenia en propietat a les seves mateixes instal·lacions.\nAquest és el cas del centre de dades, el qual en molts casos s’ha externalitzat. Per a VMware, el futur és el centre de dades definit per programari, de manera que l’empresa contractarà i tindrà accés en línia a recursos virtualitzats, que poden estar ubicats físicament a l’edifici del costat, o a un centre de dades al mig del desert de Utah, als Estats Units (si és que hi ha algun centre de dades allà, és clar…).\nEl nostre centre de dades pot, fins i tot, estar repartit entre diverses localitzacions físiques, alguna o algunes de les quals poden correspondre a la nostra organització. El fet que el centre de dades estigui definit per programari ens permet accedir i gestionar totes aquestes infraestructures diferents i allunyades geogràficament com si fossin un sol centre en una sola ubicació, un sol recurs en definitiva.\nCom a condició sine qua non per materialitzar el centre de dades per programari, VMware posa la de disposar d’un cloud híbrid. De fet, aquest seria la base del nostre centre de dades, ja que en ser mig allotjat en proveïdors externs (cloud públic), mig allotjat a la mateixa empresa (cloud privat), unifica infraestructures d’ambdues potes i permet autoprovisionar-se de serveis, màquines i infraestructures virtuals a mesura que es necessiten.\nNo crec que els manqui raó. Evidentment a les grans industries o organitzacions, però també i a menor escala en les petites, ja que el preu del maquinari (un servidor senzill o un PC que en faci les funcions) és cada cop més baix, i el programari per muntar un servei cloud a la mateixa oficina, més econòmic i accessible a tots els nivells.\nQuin avantatge ens pot comportar aquesta infraestructura? Més seguretat per una banda perquè les dades sensibles les podem tenir a casa sense haver de compartir amb una empresa externa i amb els nivells de seguretat que vulguem, a més de tenir una solució “elàstica”, que es pot adaptar com un guant a les nostres necessitats, creixent o estrenyent-se.\nI els desavantatges? Paradoxalment, la seguretat, doncs estem connectant unes dades sensibles que tenim a casa amb una infraestructura que parcialment resideix en un proveïdor extern. Si, podem posar-hi barreres, però ja sabem que “el que hom protegeix, hom ho pot desprotegir“; el perill, sempre hi és.


El Postgrau en Creativitat i Innovació realitza un taller al FabLab Barcelona\nEl Programa de postgrau de Creativitat i Innovació realitza un taller al FabLab Barcelona\nEls alumnes del Programa de postgrau de Creativitat i Innovació. Estratègies Gestió i Aplicacions Interdisciplinàries han realitzat un taller d'innovació i fabricació digital al Fab Lab. Es va estructurar en tres sessions on es va donar una completa introducció de tots els conceptes i eines de la fabricació digital i de tot allò que constitueix un Fab Lab. En l'última sessió, els participants van dissenyar i van fabricar llums en cartró ondulat.\nEl Fab Lab Barcelona és un dels principals laboratoris de la xarxa mundial de Fab Labs, tallers de fabricació i innovació a petita escala equipats amb màquines de fabricació digital i tecnologies per a la producció d'objectes, eines i aparells electrònics.\nEl postgrau, dirigit per Matilde Obradors, ofereix les bases per al desenvolupament de la creativitat, la generació d'idees, el pensament productiu, l'anàlisi prospectiva i la gestió de la innovació. Amb un enfocament versàtil i transversal, els participants adquiriran capacitats, coneixements i habilitats que podran posar en pràctica en el desenvolupament de les seves tasques professionals, sigui quin sigui el seu sector i perfil professional.


En algunes trobades familiars la meva mare gastava aquesta broma. Ensenyava la foto de primera comunió del meu pare. I malgrat els trenta anys de diferència entre ell i jo, la feia passar per la meva...\nDiario 16 informa que el jutge Llarena va manipular fraudulentament el número d’identificació de la causa judicial del Procés perquè aquesta causa li fos assignada. Mentre l’ull de Roger Español...\nTelevisar el pre-judici\nEn una compulsiva tendència a encendre ciris negres al diable de la candidesa amnèsica, l’independentisme anhela que el judici a l’1-O sigui televisat. Vull, és clar, que el judici sigui televisat....\nEns saludàvem amb una regularitat quasi diària. Assegut en un banc, el vell fuster, alarb i iracund, ja en la mitjanit de la seva persona, dibuixava torterols de fum amb la pipa. Ens saludàvem amb una...\nL’Espai Anna Mir\nCada cop que, com avui mateix, em toca fer classe a l’Espai Anna Mir de la Universitat de Girona, penso abans de travessar el llindar de l’aula: “ets a casa”. I també penso: “ja fa tretze anys,...\nEl volcà del currículum\nAra que hi ha hagut aquesta erupció de currícula creatius he recordat que a casa de la meva mare tenien un volcà. Si tu tens un volcà de 20.000 anys d’edat a 200 metres del mas on, envoltat d’un...\nEl temps regalat és el títol d’un magnífic assaig sobre l’espera, escrit per la periodista alemanya Andrea Köhler. Suggestiu i elèctric, aquest llibre –traduït al català per Angle Editorial–...


Posada en escena de la llar\nEns encarreguem de realitzar la posada en escena que generarà autèntics enamoraments sobtats!\nLa primera impressió sempre compta i fer un màrqueting decoratiu amb la finalitat de ser l'atenció de totes les mirades, t'ajudarà en la venda del teu habitatge.\nSi penses que no pots enamorar-te a cop d’ull, et convidem a viure l'experiència. T'animem a comparar, t'oferim l'entrada immediata a la teva futura llar, sense costos addicionals un cop t'hi instal·lis.\nCuidem dels propietaris i dels inquilins, i, a més, apostem per les mascotes.\nVolem demostrar que hi ha compatibilitat quan una assegurança cobreix possibles desperfectes ocasionats per mascotes.\nTreballem amb companyies que inclouen aquests serveis dins de la pòlissa per a continent i/o contingut, i d'aquesta forma tot queda cobert i col·laborem a mantenir les famílies unides. Igualment, defensem fomentar les adopcions i no haver de recórrer a l'abandó.\nVenda d’ habitatges\nNecessitem la teva confiança, la teva col·laboració i treball en equip, i per això Llars Independents treballa en exclusivitat amb tu.\nT'escoltem, assessorem i realitzem tots els tràmits necessaris per a vendre el teu habitatge al més aviat possible.\nEl teu passat no està en venda: vends les parets, però les fotografies sempre aniran amb tu. Per això volem escoltar la teva història i acompanyar-te en el procés.\nVolem que tot surti bé, així que apostem per les petites reparacions i/o reformes, per prevenir problemes més grans.\nCanviarem aquesta aixeta que degota, la clau de pas que es va trencar, pintarem i solucionarem tot allò que no deixi de preocupar-nos, i, si ho fem abans de presentar-nos al mercat, millorarem les facilitats per a la seva venda.


Appartements Jasmins Veysonnaz Suïssa - Ofertes d'hotels amb els MILLORS DESCOMPTES EN LÍNIA\nVeure tots els 153 allotjaments a Veysonnaz.\nChemin de Beausoleil 9, Veysonnaz, Veysonnaz, Suïssa, 1993 - Molt bona ubicació - Veure al mapa\nMés informació sobre Appartements Jasmins\nDissenyat tant per oci com per negoci, Appartements Jasmins està situat idealment a Veysonnaz; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAppartements Jasmins també ofereix moltes instal.lacions per enriquir la seva estada a Veysonnaz. Per a la comoditat i comfort dels seus clients, l'hotel ofereix habitació familiar.\nL'ambient de Appartements Jasmins es reflexa en cada habitació. balcó/terrassa, aparell de televisió, TV satèl•lit/cable, renta vaixelles, plat de dutxa són només algunes de les comoditats a la vostra disposició. L'hotel ofereix instal.lacions fantàstiques, incloses esquí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Appartements Jasmins.\nL’allotjament no disposa de recepció. Podeu recollir les claus a: Alpvision Résidence, Route de Pra n°2, 1993 Veysonnaz. Cal que informeu el Appartements Jasmins de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 300 CHF per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Prestashop per Solanes Joier | LA TEVA WEB\nUn Prestashop de luxe per Solanes Joier\nConceptes com emoció i exclusivitat junt als més de 50 anys d'experiència fan de Solanes Joier una de les joieries amb més prestigi de la província de Tarragona.\nSolanes Joier és una de les joieries més prestigioses de la província de Tarragona gràcies a conceptes com emoció i exclusivitat, units a una llarga trajectòria marcada pels seus més de 50 anys d'experiència. La joieria va rebre el 2013 el premi a la millor joieria per la seva trajectòria atorgat pel Gremi de Joiers, Rellotgers i Gemòlegs de Catalunya. Especialitzada en la venda de joies i rellotges de luxe a Tarragona, són distribuïdors exclusius de marques de les principals marques de joies i rellotges del món.\nAmb aquesta carta de presentació, LA TEVA WEB ha estat l'elegida per al disseny web i la creació de la botiga online de l'empresa. El disseny web ha tingut en compte la conjugació d'aquests diferents elements d'informació per crear una estructura clara i senzilla que faciliti la navegació a l'usuari. S' ha cercat reflectir el seu prestigi i exclusivitat. En aquest sentit hem atorgat molta importància a les fotografies de productes acompanyades d'una tria cromàtica centrada en el color blanc combinat amb un gris clar per als detalls. S'utilitza també fotografia per acompanyar les col·leccions, en bàners i sliders per promocionar els productes. El disseny web ha tingut també molt en compte la conjugació d'aquests diferents elements d'informació per crear una estructura clara i senzilla que faciliti la navegació a l'usuari.\nLa pàgina web s'ha programat com un e-commerce. L'elecció de la tecnologia per a la creació de la botiga online ha estat senzilla, com a agencia prestahop que som, hem recomanat i implementat el disseny de botiga online a Prestashop .\nEl marketing online com impuls de la botiga\nLa pàgina web és un e-commerce on la gent pot comprar els productes de Solanes Joier però també ens presenta l'empresa a nivell corporatiu fent èmfasi en la seva informació comunicativa de màrqueting online i offline. Pel que fa al treball en marketing digital i marketing online, estem ideant i executant campanyes a les xarxes socials prioritàries per al tipus de segment al qual es dirigeix el client: Facebook, Instagram i Twitter. Paral·lelament s'està realitzant una ambiciosa estratègia de posicionament web SEO per a conceptes com Rellotges de luxe Tarragona. La vocació internacional i prestigi de Solanes Joier es reflecteix també en el fet de tenir clients de tot el món. En aquest sentit la pàgina web es presenta en 3 idiomes: castellà, català i anglès.\nUna botiga impressionant fins a l'últim detall.\nL'elecció de Prestashop com CMS per a la creació de la botiga de Solanes Joiers ha estat tot un encert. Hem pogut oferir al client les múltiples possibilitats que ofereix Prestashop alhora que poder executar un disseny web complex, modern i ric en detalls.


Va de pifres seràfics - Diari de Girona\nVa de pifres seràfics\n"Va consultar el batlle l'opinió dels veïns que no eren membres de l'Associació?"\nfèlix pujol 29.02.2016 | 10:32\nAlbert Ballesta no ha començat el seu mandat amb gaire encert. S'oblida del jurament del càrrec, pretén apujar-se el sou, desautoritza l'anterior alcalde, firma decisions abans d'una reunió per analitzar-les... Una història: Puigdemont prohibeix el so de les campanes de la catedral de les 23.45 a les 6.00 perquè pujava a quasi 60 decibels, quan la llei només en permet 45. Fins i tot va amenaçar de portar el cas als tribunals perquè el capítol eclesiàstic obeís la comminació i emmudissin les campanes. Però el nou alcalde, pressionat per l'associació de veïns del Barri Vell, que, diuen, no volen renunciar a una tradició que els sona a música (sic) celestial, revoca la prohibició "per no fer marxa enrere" i perquè una llei de la Generalitat -de 2009- eximeix els centres religiosos de la llei de protecció acústica. Potser és una moderna interpretació de l'article 10 de la llei 16/2009. I ara, en una preclara mostra de la ductilitat municipal, sonen altre cop les campanes de nit. Al Barri Vell pesen més uns veïns que uns altres. I que els arguments legals emprats per Puigdemont. Va consultar el batlle l'opinió dels veïns que no eren membres de l'Associació? Perquè alguna cosa tindran a dir, no? O és que a tots els habitants del perímetre isofònic els sonen les campanes com pifres seràfics? I si a un muetzí li dóna per convocar l'oració, micròfon en mà, cinc cops cada nit? També tindrà butlla?\nSón moltes les tradicions que la vida ha arraconat per respecte als drets ciutadans. Amb menys pedigrí, però amb més raó. Per exemple, dormir de nit. Els campanars de Palau-Sacosta, Sant Narcís i Salvador d'Horta, callen de nit. La catedral, no. Qüestió de classes.


Songbird 1.1.1 | mozilla.cat\nHan passat poc més de tres mesos de la versió 1.0 del Songbird i aquesta matinada s’ha llançat la versió 1.1.1 final, després de tres beta.\nEl Songbird és un reproductor de música basat en la tecnologia Mozilla que es caracteritza per ser lliure, multiplataforma, multillenguatge (inclòs el català) i personalitzable amb complements.\nAquesta nova versió porta les següents novetats:\nEl gestor de cobertes ara les baixa d’Internet i així no cal descarregar-les manualment si no les tenim. Per defecte les cerca a Last.fm, però es pot canviar.\nMillores en l’ordre de les peces i els artistes: ara les paraules amb accents o altres caràcters especials s’ordenen correctament i els articles són ignorats en l’ordre.\nNova opció de vigilar carpetes, que ens permet fer el seguiment d’una carpeta determinada per quan hi afegim nous fitxers, que automàticament s’incorporaran a la biblioteca. Molt útil per a tothom qui organitzi tota la seva música en una carpeta.\nSuport per les peces que portin metadades que n’indiquin el volum.\nSuport per les metadades que avisen on comença i on acaba una peça.\nS’han corregit nombrosos errors que afectaven la compatibilitat amb dispostius MTP a Windows. Per exemple, ara es poden sincronitzar correctament els fitxers amb DRM.\nNou complement que permet sincronitzar el Songbird amb la botiga en línia 7digital, així si comprem música a aquella botiga des del Songbird, una part del que paguem anirà com a donatiu per al seu desenvolupament.\nS’han reescrit molts fragments del programa de manera que s’aconsegueix un rendiment molt millor que l’anterior i reduir l’ús de CPU. (INFO)\nAmb biblioteques grans, l’ús de memòria s’ha reduït un 40%.\nL’ús de CPU durant la reproducció s’ha baixat a la meitat.\nS’han solucionat diversos errors de fuites de memòria.\nEs pot reduir un 60% la memòria que utilitza l’importador de fitxers multimèdia.\nS’han detectat i corregit els deu casos més comuns de fallades del Songbird.\nL’intaŀlador per a Mac s’ha reduït, en mida, un 45%.\nS’ha actualitzat la traducció catalana amb les noves cadenes de manera que segueix estant al 100%.\nS’han actualitzat algunes cadenes modificades en anglès.\nS’han editat algunes altres cadenes la traducció de les quals no era del tot clara.\nS’ha completat la traducció al 100% en moltes altres llengües i ara ja s’arriba a vint-i-set (catorze més que l’anterior versió). Però el nombre de llengües que tenim accessibles per a utilitzar (les que estan completades com a mínim en un 50%) s’eleva fins a cinquanta-sis (trenta més que la 1.0).\nCoincidint amb aquest llançament, moltes extensions s’han actualitzat, malgrat això, encara n’hi ha unes quantes que no ho han fet i ens deixaran de funcionar.\n“Songbird 1.1 is Here!” – Songbird Blog\nÉs interessant observar que han agafat el model de Mozilla d’enumerar les versions amb tres digits. No descarten treure una versió 1.1.2 si es descobrís algun bug o alguna fallada de seguretat molt greu.\nSongbird 1.1.1: Windows, Linux, Mac OS X\nPer a la propera versió se centraran en millorar encara més el rendiment i l’estabilitat, s’inclourà un equalitzador, la possibilitat de modificar la barra d’eines, millores en la gestió de metadades, millores en el suport a contingut web relacionat amb la música…\nOriolsbd escrigué el 11 Març 2009 a 18:30 :\nMolt interessants, les novetats.\nPer a Windows, ja és el reproductor que utilitzo. Per a Linux, crec que Amarok era encara millor que Songbird 1.0, però amb les novetats que comentes, m’ho hauré de repensar. 🙂\nPer cert, per als usuaris d’Ubuntu, acabo de veure que a Getdeb ja hi ha els instal·lables .deb:\nNo tinc clar si es poden utilitzar en Debian o en distribucions derivades d’Ubuntu com Linux Mint (suposo que sí).\nAljullu escrigué el 11 Març 2009 a 19:28 :\nOriolsbd tens raó que l’Amarok és un gran reproductor, malgrat això, com que està preparat per KDE i jo utilitzo Gnome, no el faig servir.\nGràcies per l’enllaç, no s’havia que hi havia paquets .deb del Songbird, la veritat és que d’un programa que no necessita ni instaŀlació (és descarregar-se’l i fer doble clic sobre l’executable) no crec que sigui imprescindible; però sempre facilita la feina de crear un enllaç al menú i tota la pesca.\nPD: si és .deb, en principi funciona per a totes les derivades de Debian o derivades de derivades de Debian, com Ubuntu i Linux Mint respectivament.\nTenFourFox FPR20b1 available ClassicHasClass\nSemantic markup, browsers, and identity in the DOM David Baron\nThis Week in Glean: A Distributed Team Echoes Distributed Workflow chuttenc\nSynchronous Messaging: We’re Live. mhoye\nThe command line options we deserve Daniel Stenberg\nL10n Report: February Edition Jeff Beatty


Condicions Legals i de Privadesa – Ampa Escola Pau Casals de Sabadell\nD’acord amb el Reglament (UE) 2016/679 del Parlament Europeu i del Consell de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades (en endavant RGPD), t’informem que les dades facilitades lliurement i voluntàriament pels seus usuaris al web www.ampapaucasals.cat o www.ampapaucasals.com seran tractades per l’entitat:\nAssociació de mares i pares d’alumnes de l’escola Pau Casals de Sabadell (AMPA)\nAdreça postal: Carrer d’Atlanta, 31, 08206 Sabadell (Barcelona)\nAdreça de correu electrònic: administració arrova ampapaucasals.cat\nDes d’AMPA podem tractar les vostres dades de caràcter personal per a les següents finalitats, en funció del motiu pel qual ens les hagueu facilitat:\nI – Enviar circulars de temes d’importància en les activitats de l’escola en que hi participa l’AMPA.\nII – Notificar d’informacions d’interès per les famílies de l’escola adscrits a l’AMPA.\nIII – Convocar una assemblea general de l’AMPA amb caràcter ordinari o extraordinari.\nIV – Gestionar les altes i l’enviament a l’usuari d’informació d’utilitat o interès relativa a articles, esdeveniments, xerrades, cursos i publicacions, publicitat i informació comercial, per diferents mitjans, sobre l’associació, les seves activitats, serveis, així com documentació de diversa naturalesa.\nPer tal de donar resposta a les sol·licituds d’informació i altres tràmits de l’usuari, aquest estarà obligat a facilitar les seves dades de contacte. En cas contrari, no podem garantir-li una resposta adequada. De la mateixa manera, en qualsevol moment l’usuari podrà revocar el consentiment, mitjançant un correu electrònic amb l’assumpte “baixa” al correu administració arrova ampapaucasals.cat.\nL’usuari garanteix i respondrà del fet que les dades aportades siguin veritables, exactes, completes i actualitzades, així com de qualsevol dany o perjudici, directe o indirecte, que pogués ocasionar com a conseqüència de l’incompliment d’aquesta obligació. En el cas que les dades aportades pertanyessin a un tercer, l’usuari garanteix que ha informat aquest tercer dels aspectes continguts en aquest document, i obtingut la seva autorització per facilitar les seves dades a l’AMPA per als fins assenyalats.\nEls destinataris de les seves dades seran principalment la Junta de l’AMPA, que garanteix en tot moment la privadesa d’aquestes dades i es compromet a custodiar-les per evitar-ne l’alteració, la pèrdua, el tractament o l’accés no autoritzat.\nLes dades de caràcter personal es conservaran durant el termini legal corresponent segons el tipus de tractament. En aquest sentit:\nLes dades per a la gestió de les dades dels socis es conservaran mentre duri la seva vinculació amb l’associació, i, un cop finalitzada, fins que prescriguin les possibles responsabilitats derivades de l’esmentada gestió, d’acord amb la legislació aplicable.\nLes dades per a l’enviament dels butlletins informatius i les notificacions seran conservades indefinidament fins que l’usuari manifesti, si escau, la seva voluntat de suprimir-les.\nLes dades per a la gestió de consultes i sol·licituds s’han de conservar durant el temps que sigui necessari per donar-hi resposta.\nAssociació de mares i pares d’alumnes de l’escola Pau Casals de Sabadell, Carrer Atlanta, 31 08206 Sabadell (Barcelona) o mitjançant correu electrònic: administració arrova ampapaucasals.cat, indicant a l’assumpte del correu “Sol·licitud drets RGPD”.\nData de publicació de la darrera versió de la política de privadesa: 10/2/2022


Participació infantil a través de la figura del delegat – Escola Pia de Catalunya\nPàgina inicial/Educació, home_lleure, Lleure, Papers, Papers - Números/Participació infantil a través de la figura del delegat\nLa Berta García i en Ramon Gil són els delegats de 3r d’ESO de l’Escola Pia de Sabadell. Tots dos han participat recentment a la formació de delegats que cada any organitza l’Escola Adhara. L’objectiu de la formació és empoderar als infants i joves i dotar-los de recursos per poder desenvolupar les seves responsabilitats com a delegats i delegades.\nEn què us ha ajudat aquesta formació?\nRamon: Aquesta formació ens ha ajudat a entendre la figura del delegat. Per exemple, ens van entregar un dossier on s’especificava els drets i deures que tenim com a delegats. És important saber-ho i tenir-ho present, per comprendre bé la funció que tenim cap a la classe i als professors.\nLa formació l’heu fet amb els delegats de les classes des de 1r d’Eso fins a 1r de batxillerat.\nBerta: Sí. És una oportunitat per conèixer millor els delegats de les altres classes. Inclús en algun moment ens podem ajudar o compartir experiències i idees sobre el que ens ha funcionat a uns i als altres.\nRamon: Sobretot amb els més petits, els hem pogut ajudar explicant situacions que nosaltres ja vam viure a primer. Els hem explicat com nosaltres la vam viure i com la vam solucionar. I els grans de 1r de batxillerat també ho poden fer amb nosaltres.\nQuina és la vostra funció com a delegats?\nBerta: No és difícil, però cal estar al tanto de tot el que passa a la classe i traspassar les propostes als professors i professores. Pel que portem de curs, hem hagut de fer només una mediació, però creiem que la vam saber resoldre fer prou bé. Almenys, hem solucionat un conflicte que hi havia a la classe.\n“Formar a l’alumnat que ha sigut elegit com a representant de la seva classe és una manera de posar en valor aquesta tasca. A participar se n’aprèn participant. Per això, la formació és plantejada més aviat com un espai de reflexió, de teixir xarxa entre els delegats/des i d’aprenentatge de tècniques de participació i dinamització, amb l’objectiu de donar-los eines pel seu dia a dia com a delegats/des”. Núria Martínez, responsable del projecte.\nQuè és el millor de ser delegat?\nBerta: Quan ets delegat no es tracta de dir la teva opinió, sinó saber traspassar l’opinió de la classe. Saber escoltar, respectar als altres i opinions diferents, a ajudar als companys quan tenen un problema… tot això són coses que aprenem sent delegats i que valen molt la pena.\nRamon: Jo crec que són coses que ens ajudaran molt en un futur. Aprendre a dinamitzar els companys de classe i poder-los ajudar, per mi és el millor de ser delegat.\nJa fa més de 9 anys que l’Escola Adhara, de Lleure Jordi Turull, ofereix a les escoles fer la formació als delegats/des des de 5è de primària fins a 1r de Batxillerat.\nEnguany, com moltes altres activitats, s’han hagut de reformular les sessions i les escoles que ho han sol·licitat les han pogut desenvolupar de manera presencial, en línia o en format híbrid. La formació es divideix en 4 blocs: La figura del delegat/da, Democràcia participativa i escola, Les reunions i, finalment, La gestió de conflictes.\nEls quatre blocs recullen les bases més útils per tal que els delegats i delegades coneguin les seves funcions i adquireixin les eines per promoure i dinamitzar la participació dels alumnes a la vida del centre.\nRamon: De vegades el més difícil és saber gestionar un conflicte que no saps com afrontar-lo. O com quan s’ha de parlar amb un professor amb qui no tens molta confiança, una nova proposta.\nBerta: Ser delegat és una experiència que val molt la pena. S’aprenen moltes coses i ho recomanaria molt.\nComunicació EPC2020-12-21T13:55:39+01:00Educació, home_lleure, Lleure, Papers, Papers - Números|


Negres com Babazorro (Montse Virgili)\nEl Babazorro vol ser negre, igual que jo em vaig estimar més ser d'indis que de vaquers\nMONTSE VIRGILI 10/05/2011 00:00\nMai pot faltar en un dinar familiar el convidat silenciós i tampoc el que no calla perquè el silenci d'un i la xerrameca imparable de l'altre dibuixen en l'aire un balancí que no es mou sense les dues forces. De tots dos, a mi sempre m'agradaria saber què li passa pel cap a aquell que no bada boca. I és el regal que m'ha fet Babazorro amb el seu espectacle Extraordinario que aquests dies es pot veure al teatre de Montjuïc dins del cicle Radicals Lliure. Diu el full promocional que Babazorro és un col·lectiu i jo m'ho crec, però en aquesta representació només hi apareix un noi prim amb el cap repoblat de rastes com si cadascuna d'aquestes trenes espesses fossin idees a les quals no ha volgut renunciar. Es presenta solitari el Babazorro per explicar-nos històries de sants que perden els ossos pel món i mans de Déu que fan gols. I lliga aquestes faules amb la vida d'un sir anglès que veu fantasmes a la mantega, i la d'un noi de Vitòria que sempre ha volgut ser negre, amb el discurs clar dels somnis. Tot això, mentre el Babazorro convida el públic a un exquisit sopar. D' Extraordinario ho és, perquè dóna veu a qui el xerraire tallaria abans que comencés la frase en una sobretaula. El Babazorro no fa d'actor, lluita per arrencar les paraules del pou dels pensaments. Se li nota, al Babazorro, que no acostuma a xerrar. És el convidat silenciós en qualsevol convit. Passeja per les seves cabòries. No li importa el ritme, s'entrebanca, dóna tombs a una mateixa idea, no coneix la censura, i guarda perenne la lògica del nens, que és la que tot s'ho pregunta. Si no ho sap, mai s'excusa dient: "Ho sento, és que sóc de lletres". El que dubta és omnívor de saviesa. El Babazorro va dibuixant un mapa mental en què tota idea troba un lloc on passar la nit. Quan dóna vacances a la paraules, recorre a petites màquines, artefactes, autòmats de cartró i filferro, al sentit de l'humor i a Gloria Fuertes per demostrar una idea. És llavors quan te'n recordes que el noi de les rastes va ser un dels dos fundadors dels Hnos. Oligor, creador de Las tribulaciones de Virginia , espectacle que gira pel món ja sense ell.\nEl Babazorro vol ser negre, igual que jo em vaig estimar més ser d'indis que de vaquers, de la mateixa manera que uns escullen l'exotisme del rei Baltasar a la reialesa de lo conegut. Preferim cridar, per dins, a totes les sobretaules.


Toy Story 3D | La Finestra Digital\n[Crítica en castellano]\nTot i la (justificada) sospita prèvia, aquest no és un altre cas penós d’estirament d’una franquicia cinematográfica. TOY STORY 3 recupera els personatges de les anteriors pel.lícules i aporta un munt de noves criatures digitals, més humanes que la inmensa majoria dels personatges d’imatge real que tenen les pel.lícules no digitals. O potser a aquestes alçades ja hauriem de dir “no tan digitals”. Però sobre el grau d’humanitat que últimament tenen els personatges cinematogràfics prefereixo no aprofundir perquè resulta un tema massa depriment.\nPerò som molt afortunats perque si quelcom té aquesta pel.lícula és, curiosament, una pila d’humanitat. De la bona i de la divertida, és a dir, de la més mesquina. Els personatges habituals segueixen en la seva línea habitual, encapçalats tossudament per aquest vaquer que sembla ser l’últim reducte de fidelitat i companyerisme clàssic que queda en aquesta societat nostra. El seu amic Buzz és molt més realista, ajudat per aquesta bojeria galáctica tant seva que el mantés empre allunyat de la realitat terrícola. La resta de colegues habituals segueixen essent fantàstics companys de viatge, personatges secundaris però no segundons, que fan avançar l’aventura total que és la pel.lícula. Això a més, es demostra en una seqüència inicial de les de caure de cul. Com en els films d’Indiana Jones o de James Bond, un festival de l’acció que serveix per obrir una boca que ja no tornaràs a tancar gaire durant la resta de la pel.lícula.\nEssent cinema familiar, s’ha de reconèixer que els amics de Pixar han sabut introduir bastanta mala llet i un munt de realisme. Hi ha diferents capes, estrats dins de la mateixa historia perquè els nens petits es quedin en l’anècdota, els més grans captin les idees importants que llença la pel.lícula i els més vells de la sala s’ho passin estupendament amb una quantitat de detallets tant de guió com d’imatge que lluny d’embolicar-te et fan al.lucinar.\nSorprèn sobretot el retorçat d’alguns personatges nous que a qualsevol nen una mica espavilat, li ensenyaran allò del “no et refiis ni del teu pare”. Aquesta no és una historia negra ni una moralina pinochesca, tampoc us espanteu. Parlo de l’encontre dels nostres habituals amb un grup completament nou encapçalat per un osset de peluix vell i un nino de nen petit que donen un mal rotllo divertidíssim. El to, no obstant, i a pesar d’aquest lleuger gir cap al tenebrisme que pren la sèrie, segueix essent optimista i divertit. Peò donant, a la vegada, als nens tremendes claus i avisos sobre com funciona la gent que ens trobem a la vida, sobre els abusadors, les bandes mafioses o fins i tot els tipus encantadors amb un fons de mala òstia important.\nAquest és Ken, que triomfa a la pel.lícula aportant sense parar tota mena d’acudits que semblen, a aquestes alçades, fins i tot políticament incorrectes. És un complement de la Barbie, no ho oblidem. La seva passió pels modelets i la cura personal el fan ser un cretí molt divertit. Però el mestre de la funció és l’entranyable osset que fa olor de maduixes. Tot i que hi ha una quantitat enorme de petits personatges del més divertit.\nA Pixar saben el què fan i han conseguit, sens dubte, una pel.lícula que s’ha de veure més d’una vegada. Un guió excel.lent, pensat al milímetre, i una realització estupenda. Us dic que és encara millor que ‘Up’, així que no us la perdeu.\nSobre el tema d’aquesta moda dels 3D, només us diré que el passi ha estat en un cinema amb REALD, és a dir, ulleres polaritzades sense pila ni res, amb projecció digital. Impressionant. Res a veure amb els antics sistemes “vermell-blau”. Una tridimensional del més realista i supersuau. La pel.lícula, sens dubte, será igual d’estupenda en 2D, això també és cert. I també cal tenir en compte el curt que va davant, una d’aquelles petites meravelles que fa riure només d’imaginar la cara que posaría qualsevol productor davant d’una proposta quasi, quasi experimental. Una preciosa bojeria.\nEl dit: els de Pixar són d’un altre planeta, però coneixen el nostre perfectament.\nCannes 2015: Pixar brilla amb ‘Inside out’; la competició no tant\nLa nova temporada 2014-15 a l’Auditori\nIker Zarallo Peretó 26 gener 2011\nM’encanta! Molt bona. I l’he vista en 2D.


Per què tanquen la cultura? | NacióDigital\nPer què tanquen la cultura?\n«Ja passa de taca d'oli l'espectacle de les lluites de poder, contradiccions i incoherències entre JxCat i ERC. Ja és d'una indecència fora mida»\nper Toni Vall, 4 de novembre de 2020 a les 08:00 |\nEl sector cultural, tancat per la pandèmia | Adrià Costa\nDoncs en efecte, tornem a tenir els espais culturals tancats: cines, teatres i sales de música. Per què? No se sap massa bé. Diu el Govern que és per a torpedinar els vincles socials i la mobilitat perniciosa. Però, a veure, si estan els bars i restaurants tancats i hi ha toc de queda, a quina mobilitat perniciosa es refereixen? A Catalunya, les mesures de seguretat dins dels espais culturals s'han respectat amb gran disciplina i rigor. No hi ha interacció, no hi ha contacte, quasi no hi ha ni diàleg. Reducció dràstica de l'aforament, mascareta, distància, desinfecció, veure la pel·li, el muntatge, el concert o el recital i cap a casa.\nPer què es tanca la cultura i, en canvi, als transports no hi ha cap mena de control d'aforament? Per què es va trigar tant en fer alguna cosa amb els bars i els restaurants? Per què no es va perseguir més la laxitud en la distància social a les terrasses? Per què no s'han posat deu vegades, o vint vegades més de multes per no portar mascareta? Per què la guàrdia urbana o els mossos no anaven als parcs públics amb reunions a plena llum del dia? Per què a les platges tot era un campi qui pugui?\nLa consellera de cultura, Àngels Ponsa, va ser entrevistada per Xavier Graset dilluns de la setmana passada al seu programa Més 324. Va dir textualment: "La cultura és segura. La cultura ens cura. Dins de la cultura les coses s'estan fent bé". Perfecte, doncs dijous al vespre tota la cultura tancada. Per què? Doncs em temo que perquè el Govern necessitava fer evident que es prenien decisions: "Nen, torna a tancar la cultura, que torni a semblar que tornem a prendre decisions".\nUna decisió del mateix Govern que la mateixa setmana va tornar a oferir un nou espectacle lamentable de contradiccions. El conseller de treball va dir que el teletreball era obligatori i la consellera de la presidència va dir que no era obligatori. Ella mateixa havia dit poc abans que el Govern estudiava un confinament de cap de setmana i el president en funcions va dir que no s'havien de llançar globus sonda.\nJa s'entén, ja queda clar que gestionar una pandèmia com aquesta no ha de ser gens fàcil. Que exigeix de tots plegats molt sacrifici, moltes renúncies. Però esclar ja passa de taca d'oli l'espectacle de les lluites de poder, de les contradiccions i incoherències entre JxCAT i ERC. Ja és d'una indecència fora mida.\nSi parles amb qualsevol empresari del món de la cultura amb una mica de criteri i de sentit comú et dirà que ell està disposat a tancar el seu negoci durant el temps que calgui si això ha d'ajudar a frenar els contagis i, per tant, el terrible escenari que vivim. És de calaix. Però no és tolerable la inoperància a gran escala a la qual estem assistint. Tothom els diu que la seva gestió és llastimosa, però no només la cultura. El compte de Twitter de l'Hospital del Mar expressava fa deu dies la seva disconformitat amb la gestió del departament de salut.\nBé, portem un parell de dies en què les dades sembla que deixen albirar un cert optimisme. Celebrem-ho.\nCultura i Mitjans, teatre, cinema, cultura, Filiprim, toni vall


RESOLUCIÓ de 2 d'agost de 2019, del director gerent de Ferrocarrils de la Generalitat Valenciana, per la qual es dona publicitat a l'oferta d'ocupació pública de Ferrocarrils de la Generalitat Valenciana de 2018 i s'esmena la Resolució de 28 de juny de 2018. [2019/8088]\nBases de la convocatòria per a la provisió de quatre places d'agent de policia local mitjançant procediment de consolidació d'ocupació temporal. [2019/7641]\nBases de la convocatòria per a la provisió de tres places d'agent de policia local. [2019/7643]\nBases i correcció d'errades de la convocatòria per a proveir una plaça d'agent de policia local. [2019/8034]\nBases de la convocatòria per a la provisió en propietat de dues places d'agent de policia local. [2019/7894]\nBases i convocatòria per a la provisió en propietat de quatre places d'agent de la policia local de l'oferta d'ocupació pública de 2017. [2019/7882]\nBases i convocatòria per a la provisió en propietat de tres places d'ajudant o ajudanta de jardins. [2019/7884]\nRESOLUCIÓ de 9 d'agost de 2019, de la Conselleria d'Educació, Cultura i Esport, per la qual es convoca per a l'exercici 2019 subvencions a la producció editorial. [2019/8171]\nExtracte de la Resolució de 9 d'agost de 2019, de la Conselleria d'Educació, Cultura i Esport, per la qual es convoquen per a l'exercici 2019 subvencions a la producció editorial. [2019/8176]\nCORRECCIÓ d'errades de la Resolució de 31 de juliol de 2019, del director general de Desenvolupament Rural, per la qual es concedeixen les ajudes previstes en l'Ordre 13/2018, de 10 d'abril, per la qual s'estableixen les bases reguladores de les ajudes previstes en el Programa de Desenvolupament Rural de la Comunitat Valenciana 2014-2020, de suport per a la realització d'operacions conforme a l'estratègia de desenvolupament local participatiu dels Grups d'Acció Local Leader 2014-2020. Convocatòria 2019. [2019/8139]\nRESOLUCIÓ d'11 d'agost de 2019, del president de l'Institut Valencià de Cultura, per a la concessió d'ajudes per a la producció audiovisual. [2019/8172]\nRESOLUCIÓ de 9 d'agost de 2019, del president de l'Institut Valencià de Cultura, per la qual es concedeixen beques per al perfeccionament de joves músics i músiques de fins a un mes de duració durant l'any 2019 i de fins a un any de duració durant el curs acadèmic 2019/2020. [2019/8173]\nRESOLUCIÓ d'11 d'agost de 2019, del president de l'Institut Valencià de Cultura, per a la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2019. [2019/8177]\nRESOLUCIÓ de 24 de juliol de 2019, de la directora general de Modernització i Relacions amb l'Administració de Justícia, per la qual s'inscriuen els nous Estatuts del Col·legi Oficial de Podòlegs de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana. [2019/8154]\nNotificació de la sentència dictada en el rotlle d'apel·lació número 717/2018. [2019/6534]\nNotificació de la cèdula de requeriment dictada en la peça separada de jurament de comptes del rotlle d'apel·lació número 991/2016. [2019/6545]\nNotificació de la sentència dictada en el rotlle d'apel·lació número 835/2018. [2019/6547]\nJutjat de Primera Instància i Instrucció número 03 de Sueca\nNotificació de la interlocutòria de rectificació de la sentència dictada en el procediment ordinari número 532/2018. [2019/6517]\nJutjat de Primera Instància número 01 de Castelló de la Plana\nNotificació de la sentència dictada en el judici verbal número 848/2017. [2019/6565]\nJutjat de Primera Instància número 01 de València\nNotificació de la sentència dictada en el judici verbal número 683/2018. [2019/6522]\nJutjat de Primera Instància número 02 d'Elx\nNotificació de la sentència dictada en el judici verbal número 1379/2017. [2019/7363]\nNotificació de la interlocutòria d'aclariment de la sentència dictada en el judici verbal número 1379/2017. [2019/7364]\nNotificació de la sentència dictada en el judici verbal número 541/2018. [2019/6511]\nJutjat de Primera Instància número 10 de Castelló de la Plana\nNotificació de la sentència dictada en el procediment ordinari número 888/2018. [2019/6541]\nJutjat de Primera Instància número 19 de València\nNotificació de la sentència dictada en el procediment ordinari número 59/2017. [2019/6551]\nCitació a termini a les persones interessades en el procediment ordinari número 5/143/2019. [2019/6496]\nJutjat Mercantil número 01 de Castelló\nNotificació de la sentència i de la interlocutòria d'aclariment dictades en el procediment ordinari número 261/2017. [2019/6494]\nJutjat Mercantil número 03 d'Alacant\nNotificació de la sentència dictada en el judici verbal número 433/2018. [2019/6564]\nJutjat Social número 14 de Madrid\nNotificació de les resolucions dictades en el procediment número 110/2019. [2019/6482]


Klorane Mango 125ml oli en el cabell\nKlorane Mango 125ml oli en el cabell\nOli en el cabell KLORANE 125ml Mango a venda a la nostra farmàcia orgànica: oli de pèl per benefactor extracte de mango per revitalitzar i protegir el cabell contra el dany solar.\nPlanta multifunció Elixir, l'oli Klorane Mango combina totes les virtuts d'un gran cura en un. Nutritiva i reparadora, nodreix i restaura la pel·lícula hidrolipídica el cabell sec i sense addició de distribució de pes gràcies a la seva fi i lleuger, ultra-seca.\nDescripció Mango KLORANE pèl 125ml oli\nMantega de mango, les propietats nutricionals i el cos de conformació incomparables, està associada amb un filtre UV en un nou gest d'atenció sense esbandir multifunció ideal per al cabell sec. Veritablement innovadores textura gràcies al seu toc sec, oli de mango s'utilitza en la reparació intensiva, la nutrició diària o la protecció contra els raigs UV. Restaura la suavitat i sedós al cabell sense endurir.\nResistent a l'aigua - Paraben lliure - de silicona\nConsell d'utilització de l'oli en el cabell Klorane Mango 125ml\nL'oli de mango es pot utilitzar en el cabell humit o sec. Spray directament sobre tot el cabell o deixar caure una bomba de pressió en el palmell de la mà. Aplicar tota la longitud del cabell fins a les puntes.\nComposició d'oli KLORANE pèl Mango 125ml\nIsodecil neopentanoato, SD Alcohol 39-C (alcohol desnaturalitzat.) Etilhexil metoxicinamato Aigua, Aqua, Mangifera índica (Mango) Mantega de Llavors, Elaeis guineensis (palma) d'oli (Elaeis guineensis Petroli), BHT, citronelol, Parfum (Fragància) Hexil cinamal, Hydroxyisohexyl 3-ciclohexè carboxaldehído, limonè, linalol.\nPresentació d'oli en el cabell Klorane Mango 125ml


És hora de tornar a l’escola! La nostra empresa de servei d’àpats a Barcelona destaca 5 aliments servits als menjadors escolars, que ajuden al correcte funcionament del cervell dels nens.\nArriba el moment de tornar a l’escola! Els nens necessiten una bona dosi d’energia i una rutina nutricional ideal que promogui l’activitat de les seves neurones, els permeti una major concentració, estimuli la seva agilitat mental i contribueixi a un bon estat d’ànim.\nExisteixen certs aliments saludables amb propietats antioxidants que permeten una millor irrigació sanguínia al cervell, millor circulació d’oxigen i nutrients a cada neurona i afavoreixen la generació de connexions nervioses al cervell. Vegem cinc d’aquests aliments excel·lents per al cervell dels nens que servim als menjadors escolars:\nAlvocat: processament d’informació\nL’alvocat és font de vitamines E i C amb moltes propietats antioxidants i vitamines del grup B, que enforteixen el sistema immunològic i nerviós. És molt ric en àcids grassos omega 3 que mantenen a bon ritme el torrent sanguini del cervell, i contribueix al fet que les neurones dels nens processin millor la informació.\nBròquil i col verda: memòria i atenció\nSón hortalisses amb un alt valor nutritiu per l’ampli nombre de nutrients essencials i substàncies antioxidants que protegeixen les facultats del cervell, i prevenen el deteriorament neurològic i el dany oxidatiu cel·lular. Tenen també un alt contingut en vitamina K, que enforteix el sistema nerviós i afavoreix les capacitats cognitives com la memòria, atenció i percepció.\nOus: moviment i bon humor\nL’ou és un aliment súper nutritiu i una font per excel·lència de proteïnes, que afavoreix l’activitat cerebral gràcies a un nutrient essencial contingut en la seva gemma, que pertany al grup de les vitamines B, que intervé en la formació de neurotransmissors que passen informació d’una neurona a una altra, afavorint les funcions relacionades amb el moviment, la memòria, l’intel·lecte i l’humor.\nTomàquet: armadura per al cervell\nEl tomàquet, que servim en diversos menús de menjadors escolars, és un altre d’aquests poderosos aliats per a potenciar la capacitat cerebral de nens i adults. Lliure de colesterol i grassa, el tomàquet és una excel·lent font de fibra i proteïnes, ric en vitamina A i C i betacarotè, però sobretot molt ric en licopè, el pigment que li proporciona el seu cridaner color vermell i les propietats antioxidants del qual són fins i tot més potents que la mateixa vitamina E. Entre els seus molts beneficis cal esmentar la protecció que brinda al cervell contra el mal cel·lular producte de l’estrès oxidatiu, que prevé el desenvolupament de malalties cròniques i redueix el risc d’accidents cerebro-vasculars i vessament cerebral.\nXocolata: energia i alegria\nLa xocolata és un reconstituent natural amb un sabor plaent que augmenta l’energia i proporciona sensació de felicitat i benestar, ja que allibera endorfines, les famoses hormones de la felicitat. Els flavonoides continguts en la xocolata augmenten el flux sanguini, milloren la funció cognitiva i estimulen la memòria. Entre els seus aminoàcids essencials, està el triptòfan, indispensable per a fabricar neurotransmissors que transfereixin la informació des d’una neurona cap a una altra, com la serotonina, essencial en la regulació de l’estat d’ànim, l’ansietat, l’apetit i el somni, per la qual cosa resulta molt beneficiosa per a aconseguir la concentració mental.\nRecepta fàcil: Amanida per a estimular la ment\nPipes torrades de gira-sol i carabassa\n1 cullerada de julivert trossejat\nSeparar les flors del bròquil de la tija, rentar-les bé i posar-les en aigua bullint amb sal. Després de tres minuts a foc mitjà, escórrer-les en un bol fins que refredin.\nRentar els tomàquets i tallar-los en daus grans.\nPelar i trossejar l’alvocat en peces mitjanes, col·locar-les sobre el bròquil i ruixar-les amb suc de llimona per a evitar que s’oxidin.\nAfegir els tomàquets i finalment les pipes de gira-sol i carabassa.\nPreparar un amaniment suau, barrejant suc de llimona, oli d’oliva, el julivert i una miqueta de sal i pebre.\nAmanir l’amanida amb la vinagreta i a gaudir.\nPublicado el septiembre 13, 2019 Autor menjabeCategorías Menjadors escolars\nAnterior Entrada anterior: Fruites anti – set, Delícies d’estiu!\nSiguiente Entrada siguiente: Mariscs: gastronomia amb vista a la mar


Una animació mostra el «bullying» que pateix un nen amb discapacitat – Càritas Sant Julià\n← «Ni que nedi en l’abundància, la vida d’un home no prové pas dels seus béns».\nCooperAnd, Cadena de Padrins →\nPublicat el 5 d'agost de 2019 per adminagost 2, 2019\n“Ian va néixer amb paràlisi cerebral. Com tothom, vol tenir amics. Com ningú, ha de treballar molt per aconseguir-ho. La discriminació, la intimidació i la indiferència l’allunyen del seu preciós pati d’escola. Però no es rendirà fàcilment.”\nL’Ian, el protagonista de l’animació, és un nen argentí de 9 anys a qui aquesta malaltia li afecta la mobilitat i el llenguatge. El 2012, la seva mare, Sheila Graschinsky (1982), va fundar la Fundación Ian per fer un món més inclusiu. Va ser ella qui va proposar al cineasta Juan José Campanella explicar la història del seu fill. L’animació –que està rebent tot de reconeixements– podria ser un antídot contra el bullying.\nFundació Ian neix el 2012 impulsat per l’amor d’una mare que es va animar a somiar amb un món més inclusiu. La Fundació IAN promou la inclusió apropant la discapacitat a les llars i brindant eines perquè tots puguem ser part activa en la construcció d’una societat més inclusiva.\nEl nostre Somni és viure en una societat que valori la diversitat.\nEl nostre Desafiament és involucrar-nos per millorar la qualitat de vida de persones amb malalties neurològiques i motrius i la de les seves famílies i mobilitzar la societat perquè sigui veritablement inclusiva.\nLa nostra estratègia és desenvolupar eines i coneixements específics sobre discapacitat i inclusió i generar iniciatives de mobilització i conscienciació per a tota la societat.\nUna animació mostra el «bullying» que pateix un nen amb discapacitat — 1 comentari\nMaria Josep al 5 d'agost de 2019 a les 16:42 va dir:\nGRÀCIES Càritas Sant Julià pel vostre compromís en la sensibilització del Bullying. Video emotiu que ens ajuda a conscienciar als alumnes d’aquest problema greu i global que cal detectar i aturar entre tots.


Holiday home Skagen 579 with Terrace Skagen Dinamarca - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Holiday home Skagen 579 with Terrace està situat idealment a Skagen; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Skagen 579 with Terrace és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Amb una localització ideal i amb comoditats imbatibles, Holiday home Skagen 579 with Terrace no troba competidors en cap categoria.


RAVAL PER VIURE: Cau una banda de ciutat vella robaven a pisos de Barcelona i l'area metropolitana\nCau una banda de ciutat vella robaven a pisos de Barcelona i l'area metropolitana\nCau un grup criminal acusat de robar en 17 pisos de Barcelona i la seva àrea metropolitana\nLes detencions es van produir el passat 9 d'octubre, tot i que des del passat mes de juny els Mossos investigaven el grup després de detectar que s'estaven produint una sèrie de robatoris a la ciutat que seguien un mateix patró. En el grup sempre hi participava una noia que trucava als timbres dels immobles i si algú obria la porta s'inventava qualsevol explicació. Quan en detectava un de buit, informava la resta del grup i duien a terme el robatori.\nTot i que el seu àmbit d'acció era principalment a la ciutat de Barcelona, es té constància que també van actuar a Monistrol de Montserrat i a Vilassar de Mar, on en un sol matí van accedir a quatre domicilis d'un immoble.\nA banda d'això, a dos membres del grup també se'ls atribueixen dos robatoris amb violència i intimidació a la via pública.\nFinalment, els Mossos van detenir sis persones, amb edats compreses entre 21 i 30 anys i de nacionalitat dominicana, espanyola i hondurenya. També es van fer quatre entrades i escorcolls en els domicilis ocupats on residien a Ciutat Vella.\nEnviat per Plataforma Raval per viure a 20:13\nExportem el millor... tenim sort que no ens robin als veïns del Raval i ho facin a altres barris


Deu anys BIC i d'AACAV — El7Set-Plana-Maestrat\nVicent Álvarez. President d’ AACAV.\nDeu anys BIC i d'AACAV\nDeu anys de BIC\nEl 25 d’abril de dos mil cinc es publicà el Decret pel qual es declarava Bé d’ Interès Cultural el Conjunt Històric de Vilafamés, amb aquest acte es reconeixia el valor patrimonial d’un conjunt que segons la declaració era “u dels més importants de la Comunitat Valenciana per la seua bellesa i alt grau de conservació, així, com, també, pel seu enclavament paisatgístic”. Doncs, cal dir clar que aquest reconeixement es produí després de prop de vint i cinc anys d’ oblit i desinterès.\nDeu anys des de la declaració que afecta al seu nucli antic, on es troba el Museu d`Art Contemporani, i, que a finals dels seixanta es trobava quasi abandonat, amb la gran majoria de cases buides sense llum i aigua. Artistes i els seus amics compraren a bon preu cases i les arreglant, seguint els criteris de l’ arquitectura popular. L’ aniversari ens ofereix l’ oportunitat de fer algunes consideracions al voltant de com estem i que caldria fer, una mena de reflexió de tots i totes,cap un impuls de recuperació.\nContinuar recuperant el casc antic\nEl cas de Vilafamés fou d’una recuperació espontània, però, com apunten els experts i, eixe model és insuficient, puix cal resoldre els problemes urbanístics des d’objectius de conservació i dinamització, i alhora, recolzar als residents o habitant del centre o casc històrics.\nA Vilafamés hi ha més de sensibilitat, s’han fet algunes millores, el govern local s’ha interessat pel tema en funció de l’ activitat turística. Anys enrere es va apostar per l’ expansió de l’edificació, i per un polígon industrial sense reparar amb l’impacte visual o paisatgístic, ara cal un nou impuls sobre la base de que tenim un BIC a protegir.\nComplim deu anys d’ existència, AACAV nasqué per impulsar la conservació del nostre patrimoni, ara cal continuar la recuperació del casc antic, amb vida i activitat, puix això garanteix la plena conservació. Calen però, mesures socials, resoldre problemes que, com és saber on cal deixar el cotxe per exemple, o afavorir el petit comerç, que va abandonar el casc antic, acabar la rehabilitació de la Sala Quatre Cantons, en definitiva crear vida,amb un entorn respectuós, la qual cosa implica eliminar del poble elements impropis ( alguns fumerals, cobertes d’uralita, façanes sense pintar...), així com, també, que la part que no es BIC s’adeqüe a les característiques de l’ arquitectura tradicional.\nUrgeix que passem d’ improvisació a un pla estratègic fet des de l’ ajuntament amb la participació ampla de la ciutadania, i que responga als criteris de la rehabilitació dels centres històrics. En aquestos deu anys hem reivindicat prou coses, amb poca receptivitat per part de les autoritats locals, i, venim fent propostes, com fou la que donà peu a la rehabilitació de la Sala Quatre Cantons, aquestos dies mateix s’ ens dirigit a la Conselleria en relació a la situació com bens d’ interès cultural de les Coves Matutano i del Tossal, igualment s’ ens manifestat a favor de que el Palau del Batlle tinga, també, eixa categoria. Cal un nou impuls.


A Bompàs es celebrarà, el pròxim 29 de juliol, la primera edició del Correcat, una cursa de 7km en benefici de les escoles nord-catalanes Arrels i La Bressola. Aquesta tindrà lloc just abans la festa del cargol. El preu d’inscripció és de només 10 euros pels més de 14 anys.\nUn dorsal del soci DECATHLON CLAIRA us serà donat. Tots els participants tindran dret a un aperitiu ofert per l’ajuntament de Bompàs.\nPer inscriure’s: correcat66@gmail.com o telefonant al 06.35.53.52.04.\nA Argelers de la Marenda, el conductor d’un cotxe ha atropellat voluntariament un vianant i un policia municipal, ahir diumenge cap a les 5h30 del matí. Els fets van passar mentre els policies municipals, controlaven un vehicle que circulava en sentit prohibit, un segon ha sorgit circulant a gran velocitat, atropellant un jove vianant, que va ser llançat diversos metres davant dels seus amics.\nLa víctima va perdre el coneixement i va haver de ser reanimat.És llavors que un policia municipal, intentant interposar-se, va ser atropellat per l’automobilista que l’ha ferit seriosament a una cama.els policies municipals han disparat contra el cotxe, però aquest no s’ha aturat.\nUn poc més lluny, el conductor del vehicle s’ha encastat en un giiratori i ha fugit a peu. Encara està buscat per la gendarmeria i el tribunal de Perpinyà ha obert una enquesta.\nAvui dilluns és el darrer dia del festival Jazz a Juhègues, que enguany ha celebrat la seua 15a edició. Per acabar aquest festival, organitzat per l’ajuntament de Torrelles, actuarà Bruno Oro, conegut per haver sigut l’imitador oficial del president Mas, durant uns anys, fins que ho va deixar per la música.\nBruno Oro & Vicens Martin Dream big band faran un homenatge a Frank Sinatra. Per més informació truqueu al 04 68 28 41 10. Podeu comprar l’entrada a 20 € a l’office du tourisme o també a la nit, a la Capella de Juhègues, o a aquesta web .